ABBOZZ TA' BAĠIT EMENDATORJU Nru 5
GĦALL-BAĠIT ĠENERALI TAL-2015

B’REAZZJONI GĦAL PRESSJONIJIET MIGRATORJI

Wara li kkunsidrat:

* it-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
* ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-Regolament Finanzjarju applikabbli għall-baġit ġenerali tal-Unjoni[[1]](#footnote-2), u b’mod partikolari l-Artikolu 41 tiegħu,
* il-baġit ġenerali tal-Unjoni Ewropea għas-sena finanzjarja 2015, adottat fis-17 ta’ Diċembru 2014[[2]](#footnote-3),
* il-baġit emendatorju Nru 1/2015[[3]](#footnote-4), adottat fit-28 ta’ April 2015,
* l-abbozz ta’ baġit emendatorju Nru 1/2015[[4]](#footnote-5), adottat fit-13 ta’ Jannar 2015,
* l-abbozz ta’ baġit emendatorju Nru 3/2015[[5]](#footnote-6), adottat fil-15 ta’ April 2015,
* l-abbozz ta’ baġit emendatorju Nru 4/2015[[6]](#footnote-7), adottat fil-15 ta’ April 2015,

Il-Kummissjoni Ewropea hawnhekk qed tippreżenta lill-Parlament Ewropew u lill-Kunsill l-Abbozz ta’ Baġit Emendatorju Nru 5 għall-baġit tal-2015.

**BIDLIET FID-DIKJARAZZJONI TAD-DĦUL U N-NEFQA TAQSIMA B'TAQSIMA**

Il-bidliet fid-dikjarazzjoni tad-dħul u n-nefqa taqsima b'taqsima huma disponibbli fuq il-EUR-Lex (<http://eur-lex.europa.eu/budget/www/index-mt.htm>). Il-verżjoni bl-Ingliż tal-bidliet f’din id-dikjarazzjoni hija mehmuża għall-informazzjoni bħala anness baġitarju.

WERREJ

[1. INTRODUZZJONI 3](#_Toc419812139)

[2. B’REAZZJONI GĦAL PRESSJONIJIET MIGRATORJI 3](#_Toc419812140)

[**2.1** **IL-ĦTIEĠA GĦAL ŻIEDA FL-ISFORZI FIL-LIVELL TAL-UE** 3](#_Toc419812141)

[**2.2** **MIŻURI PROPOSTI LI GĦANDHOM JISSAĦĦU FL-2015** 4](#_Toc419812142)

[**2.3** **FINANZJAMENT PROPOST GĦALL-MIŻURI TA' MIGRAZZJONI** 5](#_Toc419812143)

[**2.4** **RIALLOKAZZJONI TAL-APPROPRJAZZJONIJIET TA’ PAGAMENT MINN GALILEO** 6](#_Toc419812144)

[3. TABELLA SOMMARJA SKONT L-INTESTATURA TAL-QFP 7](#_Toc419812145)

1. Introduzzjoni

L-Abbozz ta’ Baġit Emendatorju (ABE) Nru 5 għas-sena 2015 jkopri rinfurzar tar-riżorsi tal-Unjoni għall-ġestjoni tal-flussi migratorji u tar-refuġjati, wara l-iżviluppi reċenti fin-Nofsinhar tal-Mediterran, b’mod partikolari permezz ta’ approprjazzjonijiet addizzjonali għall-aġenzija FRONTEX, il-Fond għall-Asil, il-Migrazzjoni u l-Integrazzjoni (AMIF) u l-Fond għas-Sigurtà Interna (ISF).

B’kont meħud tal-ispazju għal riallokazzjoni, inkluż mill-programm Galileo f’pagamenti, iż-żieda totali netta ta’ approprjazzjonijiet mitluba għal dawn l-iskopijiet tammonta għal EUR 75,8 miljun f’approprjazzjonijiet għall-impenji u żero f’approprjazzjonijiet għall-pagament.

**2.** **B’reazzjoni għal pressjonijiet migratorji**

**2.1** **Il-ħtieġa għal żieda fl-isforzi fil-livell tal-UE**

Wara avvenimenti traġiċi reċenti fil-Mediterran, li kkawżaw imwiet ta’ madwar 700 persuna, kemm il-Kunsill kif ukoll il-Parlament qablu li l-Unjoni Ewropea għandha tieħu azzjoni.

Fid-dikjarazzjoni li ħarġet wara l-laqgħa straordinarja tiegħu tat-23 ta’ April 2015[[7]](#footnote-8), il-Kunsill Ewropew sejjaħ għal għadd ta’ azzjonijiet, fosthom:

* It-tisħiħ tal-operazzjonijiet konġunti Triton u Poseidon, ospitati rispettivament mill-Italja u l-Greċja bil-parteċipazzjoni tal-assi u r-riżorsi pprovduti minn Stati Membri oħra koordinati u kofinanzjati mill-baġit tal-UE permezz tal-Aġenzija FRONTEX;
* Aktar għajnuna ta’ emerġenza għal Stati Membri li qegħdin mal-fruntiera;
* L-istabbiliment ta’ proġett pilota volontarju dwar is-sistemazzjoni mill-ġdid ta’ rifuġjati li bħalissa jinsabu maqbuda f’pajjiżi terzi;
* L-istabbiliment ta’ sistema ġdida ta’ programm ta’ ritorn għar-ritorn rapidu ta’ immigranti illegali;
* It-tnedija ta’ Programmi ta’ Żvilupp u Protezzjoni Reġjonali fl-Afrika ta’ Fuq u fil-Qarn tal-Afrika.

Fir-riżoluzzjoni tiegħu tad-29 ta’ April 2015[[8]](#footnote-9), il-Parlament Ewropew appella lill-UE u lill-Istati Membri sabiex jipprovdu r-riżorsi meħtieġa ħalli jiġi żgurat li l-obbligi ta’ tfittxija u salvataġġ jiġu ssodisfati b’mod effikaċi u għalhekk iffinanzjat b’mod xieraq; tenna l-ħtieġa għall-UE biex iżżid kondiviżjoni ġusta ta’ responsabbiltà u solidarjetà lejn l-Istati Membri li jirċievu l-ogħla għadd ta’ refuġjati u persuni li jfittxu l-asil f’termini jew assoluti jew proporzjonali; u enfasizza il-ħtieġa li jipprovdu lill-aġenziji aktar direttament konċernati b’riżorsi xierqa biex iwettqu l-obbligi tagħhom.

Il-proposti f’dan l-Abbozz ta’ Baġit emendatorju (ABE) jittraduċu l-orjentazzjonijiet mogħtija mill-Kunsill Ewropew u l-Parlament Ewropew, b’kont meħud ukoll tal-approċċ tal-politika tal-Kummissjoni deskritti fl-Aġenda Ewropea dwar il-Migrazzjoni[[9]](#footnote-10):

* Risponsi immedjati għal pressjonijiet migratorji:
	+ Tissaħħaħ il-preżenza fuq il-baħar;
	+ L-istabbiliment ta’ kondiviżjoni tal-informazzjoni aħjar fil-ġlieda kontra l-kuntrabandu;
	+ Mobilizzazzjoni tal-fondi u aġenziji tal-UE;
	+ Twaqqif ta' rispons Ewropew għal influssi tal-massa;
	+ Twaqqif ta' mekkaniżmu ta’ Risistemazzjoni;
	+ Intervenzjoni upstream f’pajjiżi terzi.
* Erba’ pilastri biex il-migrazzjoni tkun ġestita aħjar:
	+ Politika komuni ta' asil b'saħħitha;
	+ Il-ġlieda kontra l-kuntrabandu u t-traffikar u l-prevenzjoni tal-migrazzjoni irregolari;
	+ L-iżgurar tal-fruntieri esterni u li jiġu salvati l-ħajjiet;
	+ Politika ġdida dwar il-migrazzjoni legali.
* Nimxu lil hinn: approfondiment tal-kooperazzjoni Ewropea fil-qasam tal-migrazzjoni:
	+ It-tlestija tas-Sistema Ewropea Komuni tal-Asil;
	+ Il-ġestjoni tal-fruntieri hija responsabbiltà kondiviża;
	+ Mudell ġdid ta' migrazzjoni legali.

**2.2** **Miżuri proposti li għandhom jissaħħu fl-2015**

Il-miżuri proposti biex jiġu msaħħa permezz ta’ dan il-baġit emendatorju fl-2015 jinkludu dawn li ġejjin:

1. Il-Kummissjoni tipproponi li żżid il-kontribuzzjoni tal-UE għal FRONTEX fl-2015 b’ammont addizzjonali ta’ EUR 26,8 miljun f’approprjazzjonijiet ta’ impenn u ta’ pagament. Dan huwa bil-għan li tittriplika l-finanzjament għall-operazzjonijiet konġunti Triton u Poseidon matul l-aħħar seba’ xhur tas-sena 2015, kif ukoll li tkopri n-nefqa relatata ma’ karigi addizzjonali mitluba għal FRONTEX fl-2015 (ara hawn taħt). Triton u Poseidon ser jiġu msaħħa bl-intensifikazzjoni tas-sorveljanza mill-ajru u dik marittima f’żona ġeografika mkabbra biex jaqbel mal-ambitu ta’ Mare Nostrum, f’konformità mal-konklużjonijiet tal-Kunsill Ewropew. Il-FRONTEX se tuża numru akbar ta’ bastimenti u inġenji tal-ajru, filwaqt li tibni fuq l-assi tal-Istati Membri, u taġġorna l-istampa tas-sitwazzjoni ta’ oqsma operattivi sabiex jiżdiedu l-possibbiltajiet ta’ tiftix u salvataġġ.
2. Sabiex tappoġġa Stati Membri li qegħdin fuq il-front meta jirċievu għadd akbar ta’ migranti, il-Kummissjoni tipproponi li ssaħħaħ il-Fond għall-Asil, il-Migrazzjoni u l-Integrazzjoni (AMIF) u l-Fond għas-Sigurtà Interna (ISF):
	1. Taħt il-AMIF (partita tal-baġit 18 03 01 01), ammont addizzjonali ta’ EUR 57,0 miljun f’approprjazzjonijiet ta’ impenn u EUR 45,6 miljun f’approprjazzjonijiet għall-ħlasijiet hi mitluba għall-2015. Dan l-ammont ser jintuża biex jirdoppja assistenza ta’ emerġenza pprovduta mill-Kummissjoni biex tappoġġa lil Stati Membri li qegħdin fil-fruntiera biex jirċievu numru akbar ta’ migranti li jaslu/salvati bħala riżultat ta’ operazzjonijiet Triton u Poseidon imsaħħa, għal kull stadju tal-proċess wara l-ewwel wasla u l-iskrinjar tal-migranti (EUR 25 miljun), u biex timplimenta proġett pilota volontarju dwar ir-risistemazzjoni (EUR 25 miljun). Barra minn hekk, programmi reġjonali għall-iżvilupp u l-Protezzjoni (RDPPs) għall-Afrika ta’ Fuq u l-Qarn tal-Afrika se jiġu msaħħa (EUR 7 miljun).
	2. Taħt l-AMIF (partita tal-baġit 18 02 01 01), ammont addizzjonali ta’ EUR 5 miljun f’approprjazzjonijiet ta’ impenn u EUR 4 miljun f’approprjazzjonijiet għall-pagamenti huma mitluba għall-2015. Din se tkopri l-assistenza ta’ emerġenza għall-attivitajiet ta’ sorveljanza mwettqa fil-kuntest ta’ Triton u Poseidon. Dan se jsaħħaħ l-ewwel attivitajiet ta’ riċeviment bħall-identifikazzjoni, l-ewwel għajnuna medika, ix-xiri ta’ tagħmir għall-kontrolli tal-fruntieri, u trasportazzjoni ta’ migranti.
3. Minħabba l-ammont ta’ xogħol mistenni minn tliet aġenziji tal-UE involuti aktar b’mod dirett, il-Kummissjoni tipproponi dawn iż-żidiet limitati fil-livelli tal-persunal tagħhom:
	1. FRONTEX: 16-il kariga addizzjonali li jittrattaw l-operazzjonijiet Triton u Poseidon imsaħħa, biex tiżdied il-kooperazzjoni ma’ aġenziji oħra tal-UE fir-rigward tat-tfixkil tat-traffikar ta' netwerks addizzjonali u l-iskjerar ta' uffiċjali ta’ kollegament f’pajjiżi terzi. L-infiq addizzjonali korrispondenti fl-2015 huwa stmat li jammonta għal EUR 528 000.
	2. EUROPOL: 3 karigi addizzjonali għal tħarbit ta’ netwerks ta’ traffikar u biex jikxfu u jitolbu t-tneħħija tal-kontenut tal-internet użati mit-traffikanti biex jattiraw migranti u rifuġjati. L-infiq addizzjonali korrispondenti fl-2015 huwa stmat li jammonta għal EUR 99 000.
	3. L-Uffiċċju Ewropew ta’ Appoġġ fil-qasam tal-Ażil (EASO): 4 karigi addizzjonali għal tħarbit ta’ netwerks ta’ traffikar u għall-implimentazzjoni ta’ aktar gruppi ta’ pproċessar konuġunt ta’ applikazzjonijiet għall-ażil fi Stati Membri li qegħdin fil-fruntieri. L-infiq addizzjonali korrispondenti fl-2015 huwa stmat li jammonta għal EUR 132 000.

**2.3** **Finanzjament propost għall-miżuri ta' migrazzjoni**

B’mod ġenerali, iż-żidiet totali fl-approprjazzjonijiet għall-impenn biex jiġu ffinanzjati l-miżuri deskritti hawn fuq jammontaw għal EUR 89,0 miljun. Fir-rigward tal-approprjazzjonijiet għall-ħlasijiet, ammont ta’ EUR 76,6 miljun huwa meħtieġ biex ikopri l-prefinanzjament (80 %) ta’ azzjonijiet addizzjonali taħt tal-AMIF u l-ISF u biex jippermetti lill-FRONTEX jipproċedi bil-kofinanzjament ta’ Triton.

Il-Kummissjoni eżaminat bir-reqqa l-possibbiltajiet ta’ riallokazzjoni ta’ approprjazzjonijiet fi ħdan il-baġit 2015, kemm għall-impenji kif ukoll għall-pagamenti. Konsegwentement, fi ħdan il-Kapitolu 18 02 (Sigurtà Interna) il-Kummissjoni identifikat introjti interni assenjati ġejjin mill-irkupru ta’ ammonti rigward l-għeluq ta’ fajls qodma taħt il-Fond għall-Fruntieri Esterni[[10]](#footnote-11), li jammonta għal EUR 13,2 miljun f’approprjazzjonijiet ta’ impenn u EUR 7,0 miljun f’approprjazzjonijiet ta’ pagament. Dawn l-ammonti huma proposti biex jintużaw biex jipprovdu finanzjament addizzjonali immedjat għall-FRONTEX, bħala parti mir-rinforz kumplessiv mitlub permezz ta’ dan l-Abbozz ta’ Baġit Emendatorju għall-aġenzija (EUR 26,8 miljun).

Il-Kummissjoni għalhekk tipproponi approprjazzjonijiet addizzjonali — EUR 75,8 miljun f’approprjazzjonijiet ta’ impenn u EUR 69,7 miljun f’approprjazzjonijiet ta’ pagament — biex jiġi pprovdut finanzjament addizzjonali fil-baġit tal-2015 għal miżuri ta’ migrazzjoni. Dawn ir-rinforzi huma mqassma fuq ħames linji tal-baġit, kif ġej:

|  |  |  |  |
| --- | --- | --- | --- |
| **Linja Baġitarja** | **Isem** | **Approprjazzjonijiet ta’ impenn** | **Approprjazzjonijiet ta’ pagament** |
| 18 02 01 01 | Sostenn ta’ ġestjoni tal-fruntieri u politika komuni tal-viżi biex jiġi ffaċilitat l-ivvjaġġar leġittimu | 5 000 000 | 4 000 000 |
| 18 02 03 | L-Aġenzija Ewropea għall-Ġestjoni ta' Koperazzjoni Operazzjonali fil-Fruntieri Esterni (FRONTEX) | 13 541 000 | 19 821 000 |
| 18 02 04 | L-Uffiċċju Ewropew tal-Pulizija (EUROPOL) | 99 000 | 99 000 |
| 18 03 01 01 | Tisħiħ u żvilupp tas-Sistema Ewropea Komuni tal-Asil u titjib tas-solidarjetà u l-kondiviżjoni tar-responsabilità bejn l-Istati Membri | 57 000 000 | 45 600 000 |
| 18 03 02 | Uffiċċju Ewropew ta’ Appoġġ fil-qasam tal-Ażil (EASO) | KAPITOLU 132 000 — | 132 000 |
| **Totali**  | **75 772 000** | **69 652 000** |

**2.4** **Riallokazzjoni tal-approprjazzjonijiet ta’ pagament minn Galileo**

Lil hinn mir-riallokazzjoni identifikata fi ħdan il-kapitolu 18 02 kif stabbilit fit-taqsima 2.3 hawn fuq, il-Kummissjoni sabet aktar sors ta’ riallokazzjoni ta’ approprjazzjonijiet għall-pagamenti mill-programm Galileo biex ikopru l-ammont li jifdal ta’ EUR 69,7 miljun f’approprjazzjonijiet ta’ pagament, li jħalli l-livell globali ta’ approprjazzjonijiet ta’ pagament fil-baġit tal-2015 mhux mibdul.

B’differenza minn programmi oħra ta’ nfiq li huma implimentati permezz ta’ għotjiet, fil-każ ta’ Galileo, il-Kummissjoni hija responsabbli għall-kostruzzjoni u l-operat ta’ spazju ta' infrastruttura. Bħal f’kull proġett infrastrutturali kbir, u b’mod partikolati fil-qasam tal-ispazju, ir-riskji jistgħu jseħħu fi kwalunkwe mument, kif muri minn diversi eżempji madwar id-dinja. Galileo mhuwiex eċċezzjoni: kien hemm dewmien bil-produttur tas-satellita (OHB), u anomalija fil-illanċjar ta’ satelliti f’Awwissu 2014. Miżuri ta’ mitigazzjoni ġew meħuda għal dawn il-kwistjonijiet u l-programmi huma issa fit-triq it-tajba.

Il-ftehimiet ta’ delega mal-Aġenzija Spazjali Ewropea (ESA) u l-Aġenzija Ewropea GNSS (GSA) jipprevedu li l-Kummissjoni twettaq żewġ pagamenti matul is-sena, li huma bbażati fuq tbassir dettaljat tal-għanijiet mistennijin li jinkisbu permezz ta’ sottokuntratturi tagħhom u jkopru l-ħtiġijiet finanzjarji tal-ESA u tal-GSA għas-sitt xhur li ġejjin. F’dan il-kuntest l-ħtiġijiet tagħhom huma marbuta direttament mal-evoluzzjoni differenti ta’ kuntratti u, meta wieħed iqis il-materjalità ta’ dawn il-kuntratti, kwalunkwe dewmien fl-implimentazzjoni ta’ kwalunkwe kuntratt iffirmat jew fil-proċess tal-iffirmar ta’ kuntratti ġodda jista’ jirrappreżenta bidla sinifikanti fl-ammont ta’ fondi mitluba.

F’konformità mal-prinċipju ta’ ġestjoni finanzjarja soda, il-Kummissjoni tieħu kont tal-progress fit-twassil u taġġusta pagamenti lill-ESA u l-GSA, kif xieraq. Id-deċiżjoni dwar is-serje li jmiss (“lott 3”) ta’ satelliti huwa soġġett għal riżultati finali tat-testijiet ta’ Kapaċità Operattiva Sħiħa (FOC) satelliti mnedija f’Awwissu 2014. L-aħħar ippjanar disponibbli għall-akkwist tat-tielet lott ta’ satelliti jindika li l-iffirmar tal-kuntratt li inizjalment kienet ippjanata għall-2015 issa huma ppjanata għat-tieni kwart tal- 2016. Għalhekk parti mill-approprjazzjonijiet ta’ pagament fil-baġit tal-2015 mhux se jintużaw. Il-Kummissjoni tipproponi li jiġi riallokat l-ammont ta’ EUR 69,7 miljun f’approprjazzjonijiet ta’ pagament biex jintlaħqu l-ħtiġijiet addizzjonali identifikati fit-taqsimiet 2.2-2.3 hawn fuq.

3. Tabella sommarja skont l-intestatura tal-QFP

|  |  |  |  |
| --- | --- | --- | --- |
| **Intestatura** | **Baġit 2015** | **Abbozz ta' Baġit Emendatorju Nru 5/2015** | **Baġit 2015** |
| **(inkl. ABE 34/2015)** | **(inkl. AB 1 & DAB 1, 3, 4 & 5/2015)** |
| **AI** | **AP** | **AI** | **AP** | **AI** | **AP** |
| **1.** | **Tkabbir intelliġenti u inklużiv** | **77 954 679 684** | **66 922 960 910** |  | **- 69 652 000** | **77 954 679 684** | **66 853 308 910** |
| *Li minnhom taħt l-Istrument ta' Flessibbiltà* |  *83 285 595* |  |  |  |  *83 285 595* |  |
| *Limitu*  | *77 986 000 000* |  |  |  | *77 986 000 000* |  |
| *Marġni* |  *114 605 911* |  |  |  |  *114 605 911* |  |
| 1a | Kompetittività għat-tkabbir u l-impjiegi | 17 551 688 425 | 15 798 230 894 |   | **- 69 652 000** | 17 551 688 425 | 15 728 578 894 |
| *Limitu* | *17 666 000 000* |  |  |  | *17 666 000 000* |  |
| *Marġni* |  *114 311 575* |  |  |  |  *114 311 575* |  |
| 1b  | Koeżjoni ekonomika soċjali u territorjali | 60 402 991 259 | 51 124 730 016 |   |   | 60 402 991 259 | 51 124 730 016 |
| *Li minnhom taħt l-Istrument ta' Flessibbiltà* |  *83 285 595* |  |  |  |  *83 285 595* |  |
| *Limitu* | *60 320 000 000* |  |  |  | *60 320 000 000* |  |
| *Marġni* |  *294 336* |  |  |  |  *294 336* |  |
| **2.** | **It-tkabbir sostenibbli: riżorsi naturali** | **63 901 960 185** | **55 998 594 804** |  |  | **63 901 960 185** | **55 998 594 804** |
| *Limitu* | *64 692 000 000* |  |  |  | *64 692 000 000* |  |
| *Marġni* |  *790 039 815* |  |  |  |  *790 039 815* |  |
| Li minnhom: Fond Agrikolu Ewropew ta’ Garanzija (FAEG) — Nefqa relatata mas-suq u ħlasijiet diretti | 43 455 780 762 | 43 447 624 585 |   |   | 43 455 780 762 | 43 447 624 585 |
| *Sottolimitu* | *44 313 000 000* |  |  |  | *44 313 000 000* |  |
| *Trasferiment nett bejn il-FAEG u l-FAEŻR* |  *123 215 000* |  |  |  |  *123 215 000* |  |
| *Marġni* |  *734 004 238* |  |  |  |  *734 004 238* |  |
| **3.** | **Sigurtà u ċittadinanza** | **2 357 076 847** | **1 859 513 795** |  **75 772 000** |  **69 652 000** | **2 432 848 847** | **1 929 165 795** |
| *Limitu* | *2 456 000 000* |  |  |  | *2 456 000 000* |  |
| *Marġni* |  *98 923 153* |  |  |  |  *23 151 153* |  |
| **4.** | **Ewropa Globali** | **8 410 899 029** | **7 422 489 907** |  |  | **8 410 899 029** | **7 422 489 907** |
| *Limitu* | 8 749 000 000 |   |   |   | 8 749 000 000 |   |
| *Marġni* |  *338 100 971* |  |  |  |  *338 100 971* |  |
| **5.** | **Amministrazzjoni** | **8 660 469 063** | **8 658 756 179** |  |  | **8 660 469 063** | **8 658 756 179** |
| *Limitu* | *9 076 000 000* |  |  |  | *9 076 000 000* |  |
| *Marġni* |  *415 530 937* |  |  |  |  *415 530 937* |  |
| Li minnhom: Nefqa amministrattiva tal-istituzzjonijiet | 6 941 188 663 | 6 939 475 779 |   |   | 6 941 188 663 | 6 939 475 779 |
| *Sottolimitu* | *7 056 000 000* |  |  |  | *7 056 000 000* |  |
| *Marġni* |  *114 811 337* |  |  |  |  *114 811 337* |  |
| **6.** | **Kumpensi** |  |  |  |  |  |  |
| *Limitu* |  |  |  |  |  |  |
| *Marġni* |  |  |  |  |  |  |
| **Totali** | **161 285 084 808** | **140 862 315 595** |  **75 772 000** |  | **161 360 856 808** | **140 862 315 595** |
| ***Li minnhom taħt l-Istrument ta' Flessibbiltà*** |  ***83 285 595*** |  ***11 315 595*** |  |  |  ***83 285 595*** |  ***11 315 595*** |
| ***Limitu*** | ***162 959 000 000*** | ***141 901 000 000*** |  |  | ***162 959 000 000*** | ***141 901 000 000*** |
| ***Marġni*** | ***1 757 200 787*** | ***1 050 000 000*** |  |  | ***1 681 428 787*** | ***1 050 000 000*** |
|   | **Strumenti speċjali oħrajn** |  **581 870 850** |  **418 230 818** |  |  |  **581 870 850** |  **418 230 818** |
| **Total Kumplessiv** | **161 866 955 658** | **141 280 546 413** |  **75 772 000** |  | **161 942 727 658** | **141 280 546 413** |

1. ĠU L 298, 26.10.2012, p. 1. [↑](#footnote-ref-2)
2. ĠU L 69, 13.3.2015, p. 1. [↑](#footnote-ref-3)
3. ĠU L XXX, XX.XX.2015. [↑](#footnote-ref-4)
4. COM(2015) 11 finali tat-13.01.2015. [↑](#footnote-ref-5)
5. COM(2015) 160 finali tal-15.04.2015. [↑](#footnote-ref-6)
6. COM(2015) 161 finali tal-15.04.2015. [↑](#footnote-ref-7)
7. EUCO (18), 15, 23.4.2015. [↑](#footnote-ref-8)
8. P8\_TA-PROV-(2015)0176, 29.4.2015. [↑](#footnote-ref-9)
9. COM(2015) 240, 13.5.2015. [↑](#footnote-ref-10)
10. F’konformità mad-Deċiżjoni 574/2007/KE li tistabbilixxi l-Fond għall-Fruntieri Esterni għall-perjodu bejn l-2007 u l-2013, ibbażat fuq l-informazzjoni li waslet mingħand l-Istati Membri, waqt l-għeluq tal-programmi annwali tagħhom il-Kummissjoni tiddeċiedi dwar l-ammont tal-infiq rikonoxxut bħala li għandu jitħallas mill-Fond, u tirkupra l-bilanċ li jkun ġej mid-differenza bejn l-infiq finali rikonoxxut u s-somom li jkunu diġà tħallsu lill-Istati Membri. [↑](#footnote-ref-11)